CELEX: 32014R1097
Language: lt
Date: 2014-10-17 00:00:00
Title: 2014 m. spalio 17 d. Komisijos įgyvendinimo reglamentas (ES) Nr. 1097/2014, kuriuo iš dalies keičiamos Reglamento (ES) Nr. 479/2010 nuostatos dėl valstybių narių pranešimų apie pieno ir pieno produktų sektorių

18.10.2014   
               
               
                  LT
               
               
                  Europos Sąjungos oficialusis leidinys
               
               
                  L 300/39
               
            KOMISIJOS ĮGYVENDINIMO REGLAMENTAS (ES) Nr. 1097/2014
      2014 m. spalio 17 d.
      kuriuo iš dalies keičiamos Reglamento (ES) Nr. 479/2010 nuostatos dėl valstybių narių pranešimų apie pieno ir pieno produktų sektorių
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 151 straipsnio trečią pastraipą ir 223 straipsnio 3 dalį,
      kadangi:
      
                  (1)
               
               
                  Reglamento (ES) Nr. 1308/2013 151 straipsnyje nustatyta, kad pirmieji žalio pieno pirkėjai nuo 2015 m. balandžio 1 d. nacionalinei kompetentingai valdžios institucijai pateikia deklaraciją apie bendrą jiems kas mėnesį pristatyto žalio pieno kiekį, o valstybės narės apie šį kiekį turi pranešti Komisijai. Todėl Komisijos reglamente (ES) Nr. 479/2010 (2) turėtų būti nustatytos taisyklės, kuriomis reglamentuojamas tokių deklaracijų ir pranešimų pateikimo laikas;
               
            
                  (2)
               
               
                  Reglamento (ES) Nr. 479/2010 1 straipsnyje nurodyti pranešimai susiję su nebetaikomomis pagalbos schemomis, todėl jų turėtų būti atsisakyta;
               
            
                  (3)
               
               
                  vadovaujantis Komisijos reglamentu (EB) Nr. 792/2009 (3), įpareigojimas pagal tą reglamentą naudoti informacines sistemas Komisijos įgyvendinimo reglamentu (ES) Nr. 1333/2013 (4) buvo įtrauktas į Reglamentą (ES) Nr. 479/2010, tačiau jis netaikytinas Reglamento (ES) Nr. 479/2010 2, 4 ir 6 straipsniuose nurodytiems pranešimams. Šiems pranešimams tvarkyti reikalingi informacinės sistemos pakeitimai bus baigti iki 2014 m. pabaigos. Todėl Reglamentas (ES) Nr. 479/2010 turėtų būti atitinkamai iš dalies pakeistas;
               
            
                  (4)
               
               
                  šiame reglamente numatytos priemonės atitinka Bendro žemės ūkio rinkų organizavimo komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Reglamentas (ES) Nr. 479/2010 iš dalies keičiamas taip:
      
                  1)
               
               
                  I skyrius išbraukiamas.
               
            
                  2)
               
               
                  Įterpiamas Ia skyrius:
                  „Ia SKYRIUS
                  
                     ŽALIO PIENO PRISTATYMAS PIRMIESIEMS PIRKĖJAMS
                  
                  1a straipsnis
                  1.   Nuo 2015 m. gegužės 1 d. ne vėliau kaip 25-ą kiekvieno mėnesio dieną valstybės narės Komisijai praneša bendrą jų teritorijoje įsisteigusiems pirmiesiems pirkėjams praėjusį mėnesį pristatyto žalio karvės pieno kiekį, kaip numatyta Reglamento (ES) Nr. 1308/2013 151 straipsnyje. Bendras pristatyto žalio karvės pieno kiekis išreiškiamas kilogramais ir nurodomas faktinis pieno riebumas.
                  2.   Kad būtų laikomasi 1 dalyje nustatyto galutinio termino, valstybės narės tinkamomis priemonėmis užtikrina, kad visi jų teritorijoje įsisteigę pirmieji pirkėjai kompetentingai nacionalinei institucijai laiku ir tiksliai deklaruotų kas mėnesį jiems pristatyto žalio karvės pieno kiekį.“
               
            
                  3)
               
               
                  2 straipsnio 3 dalies b punkte žodžiai „jei yra duomenys“ išbraukiami.
               
            
                  4)
               
               
                  4 straipsnyje nuoroda į K dalį pakeičiama nuoroda į J dalį.
               
            
                  5)
               
               
                  8 straipsnis pakeičiamas taip:
                  „8 straipsnis
                  1.   Šiame reglamente nurodyti pranešimai teikiami pagal Komisijos reglamentą (EB) Nr. 792/2009 (*).
                  2.   Nukrypstant nuo 1 dalies, iki 2014 m. gruodžio 31 d. 2, 4 ir 6 straipsniuose nurodytus pranešimus valstybės narės teikia elektroninėmis priemonėmis, naudodamos Komisijos nurodytus metodus. Pranešimų forma ir turinys apibrėžiami remiantis kompetentingoms institucijoms Komisijos pateiktais modeliais ar metodais. Šie modeliai ir metodai pritaikomi ir atnaujinami prieš tai informavus Reglamento (ES) Nr. 1308/2013 229 straipsnyje nurodytą komitetą ir prireikus atitinkamas kompetentingas institucijas.
                  
                     (*)  2009 m. rugpjūčio 31 d. Komisijos reglamentas (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (OL L 228, 2009 9 1, p. 3).“"
						
               
            2 straipsnis
      Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
      Jis taikomas nuo 2014 m. lapkričio 1 d.
      Tačiau 1 straipsnio 2 dalis taikoma nuo 2015 m. gegužės 1 d.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2014 m. spalio 17 d.
         
            
               Komisijos vardu
            
            
               Pirmininkas
            
            José Manuel BARROSO
         
      
      
         (1)  OL L 347, 2013 12 20, p. 671.
      
         (2)  2010 m. birželio 1 d. Komisijos reglamentas (ES) Nr. 479/2010, kuriuo nustatomos Tarybos reglamento (EB) Nr. 1234/2007 nuostatų dėl valstybių narių Komisijai teikiamų informacinių pranešimų apie pieno ir pieno produktų sektorių įgyvendinimo taisyklės (OL L 135, 2010 6 2, p. 26).
      
         (3)  2009 m. rugpjūčio 31 d. Komisijos reglamentas (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (OL L 228, 2009 9 1, p. 3).
      
         (4)  2013 m. gruodžio 13 d. Komisijos įgyvendinimo reglamentas (ES) Nr. 1333/2013, kuriuo iš dalies keičiamos reglamentų (EB) Nr. 1709/2003, (EB) Nr. 1345/2005, (EB) Nr. 972/2006, (EB) Nr. 341/2007, (EB) Nr. 1454/2007, (EB) Nr. 826/2008, (EB) Nr. 1296/2008, (EB) Nr. 1130/2009, (ES) Nr. 1272/2009 ir (ES) Nr. 479/2010 nuostatos dėl įpareigojimų teikti pranešimus bendrai organizuojant žemės ūkio rinkas (OL L 335, 2013 12 14, p. 8).